РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  22

от заседание на Комисия ”Професионална квалификация, информационни технологии и статистика” на ВСС,
проведено на 04.06.2013 г.

Днес, 04.06.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова - отсъства
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи”, Мая Атанасова - старши експерт-юрисконсулт дирекция „Правна”.

1. ОТНОСНО: Писмо от Министъра на правосъдието относно интензифициране дейността на междуведомствената работна група с представители на МП, ВСС, магистрати, експерти и представители на НПО за оценка на съществуващите в момента информационно-технологични компютърни разрешения и проблеми, във връзка със случайното разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Висшият съдебен съвет е формирал две междуведомствени работни групи, но нито една от тях не е натоварена конкретно с проблема за случайния подбор на делата. В случай, че се сформира такава междуведомствена работна група,  комисия ПКИТС има готовност да участва в работата й.
1.2. Препраща писмото на министъра на правосъдието и решението на комисията на Групата на председателите на постоянните комисии.

2. ОТНОСНО: Писмо от председателя на Върховния административен съд относно инициативите на ВАС в областта на административния капацитет и техническата помощ, които да бъдат финансирани през програмния период 2014-2010 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от председателя на Върховния административен съд.

3. ОТНОСНО: Писмо от председателя на Върховния административен съд относно проекта на „Концепция за електронно правосъдие” на Министерство на правосъдието на РБ и на Висшия съдебен съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение писмото от председателя на Върховния административен съд.

4. ОТНОСНО: Искане от председателя на Районен съд гр. Разлог за осигуряване на средства за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

4.1. Отпускането на финансови средства в размер до 130 лв. за подмяна на батерии на UPS устройства е целесъобразно.

4.2. Изпраща решението на комисия „Бюджет и финанси” на ВСС, по компетентност.

4.3. Отлага разглеждането на останалите искания в писмото на председателя на РС Разлог, в съответствие с взетото решение по протокол 44 от 17.10.2012 г., т.3.
4.4. Възлага на дирекция „Информационни системи” в обобщените данни на поисканата техника да включат на първо място таблица с необходимите по  спешност.

5. ОТНОСНО: Искане от административния ръководител на Районен съд гр. Балчик за осигуряване на средства за закупуване на 1 бр. UPS и 2 бр. информационни дисплея.
6. ОТНОСНО: Искане от административния ръководител на Районен съд гр. Ардино за осигуряване на средства за закупуване на 1 брой компютърна конфигурация, 1 брой мрежово двустранно печатащо устройство и 1 брой UPS.
7. ОТНОСНО: Искане от административния ръководител на Районен съд гр. Троян за осигуряване на средства за закупуване на компютърна техника.
8. ОТНОСНО: Искане от административния ръководител на Районен съд гр. Елена за осигуряване на средства за закупуване на компютърна техника.
10. ОТНОСНО: Искане от административния ръководител на Районен съд гр. Левски за осигуряване на средства за закупуване на компютърна техника.
11. ОТНОСНО: Искане от административния ръководител на Районен съд гр. Поморие за осигуряване на средства за закупуване на принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Отлага разглеждането на исканията за отпускане на финансови средства за закупуване на компютърна техника, в съответствие с взетото решение по протокол 44 от 17.10.2012 г., т.3 и за преценка, съгласно решението по т.4.4. на настоящия протокол.

9. ОТНОСНО: Искане от административния ръководител на Районен съд гр. Велики Преслав за осигуряване на финансови средства за закупуване на климатична техника за сървърно помещение.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Възлага на дирекция „ИС”, след проучване на цените на климатичната техника, подходяща за използване в сървърно помещение, да  докладва на следващото заседание на комисията.

12. ОТНОСНО: Искане от административния ръководител на Районен съд гр. Гоце Делчев за осигуряване на средства за закупуване на UPS, поддържащ домино сървър.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Възлага на дирекция „ИС” да поиска допълнителна информация от РС Гоце Делчев за възможността за подмяна на батериите на непрекъсваемото захранване.
12.2. Отлага разглеждането на искането за закупуване на UPS.

13. ОТНОСНО: Искане от административния ръководител на Софийски районен съд за осигуряване на средства за закупуване на нова сървърна конфигурация.
14. ОТНОСНО: Искане от административния ръководител на Районен съд гр. Благоевград за закупуване лицензи за нова версия на Lotus и 5 броя компютърни конфигурации.
20. ОТНОСНО: Искане от председателя на Административен съд София-град за закупуване на три броя компютърни конфигурации, поради разкриване на три щатни длъжности за съдия в съда.
21. ОТНОСНО: Искане от председателя на Районен съд гр. Брезник за закупуване на мултифункционално устройство.
22. ОТНОСНО: Искане от председателя на Районен съд гр. Провадия за закупуване на един брой документен скенер за деловодството на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Отлага разглеждането на исканията за отпускане на финансови средства за закупуване на компютърна техника и софтуерни лицензи, в съответствие с взетото решение по протокол 44 от 17.10.2012 г., т.3 и за преценка, съгласно решението по т.4.4. на настоящия протокол.

15. ОТНОСНО: Предложение от Мария Кузманова във връзка със статистическите шифри на гражданските дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отлага разглеждането на т. 15 за следващо заседание.

16. ОТНОСНО: Подадени проектни идеи от ВСС по Оперативна програма „Административен капацитет”.

26. ОТНОСНО: Извлечение от протокол № 15/24.04.2013 г. от заседание на комисия „Международна дейност” за отворени процедури 2.4 и 1.5 за директно предоставяне на безвъзмездна финансова помощ по Оперативна програма „Административен капацитет” и предоставени указания за разработване на проекти по тях.
По т. 16 и т. 26

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

Определя г-жа Десислава Дамянова Дончева – външен експерт за изготвяне на проектно предложение по проектна идея „Професионална квалификация на съдии, прокурори и следователи, организирана от ВСС”.

17. ОТНОСНО: Проект на Стратегия за управление на риска във ВСС, във връзка с изискванията на чл. 12, ал. 3 от Закона за финансовото управление и контрол в публичния сектор.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Възлага на дирекция „ИС” да предложи цели и приоритети към Стратегията за управление на риска във ВСС.

18. ОТНОСНО: Предложение от Младен Петров от НСлС, получено на интернет-страницата на ВСС, по темата „Как да ни стигне бюджета за 2013 г.?”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Да се извърши допълнително проучване по въпросите от Младен Петров от НСлС, получени във формата за контакт в Интернет сайта на ВСС.

19. ОТНОСНО: Искане от председателя на Софийски апелативен съд за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

19.1. Да се изиска от председателя на Софийски апелативен съд допълнителна информация каква техника е необходима на съда за провеждане на описаните в писмото процесуално-следствени действия.
19.2. Препоръчва да се обсъдят съвместно със Софийски градски съд възможностите за използване на видеоконферентната апаратура монтирана в СГС, зала 73, в сградата на съдебната палата.

23. ОТНОСНО: Писмо от председателя на Районен съд гр. Разлог за повторно разглеждане на искането за закупуване на UPS и принтери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

23.1. Искането е разгледано по т. 4 на настоящия протокол.

24. ОТНОСНО: Искане от председателя на Районен съд гр. Бяла за закупуване на програмен продукт „JES” за нуждите на съдебно-изпълнителната служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

24.1. Искането от председателя на Районен съд гр. Бяла за закупуване на програмен продукт „JES” за нуждите на съдебно-изпълнителната служба, е основателно.
24.2. Изпраща искането от председателя на Районен съд гр. Бяла на комисия „Бюджет и финанси”, по компетентност.

ДОПЪЛНИТЕЛНИ ТОЧКИ:

25. ОТНОСНО: Информационен ден за ВСС и ВАС, организиран от Управляващия орган на Оперативна програма „Административен капацитет”.
Приложение: Доклад от Красимира Василева – н-к отдел „ЮСДКВСС”, Светла Иванова – н-к отдел „ВО”, Ирина Иванова – н-к отдел „БФ”, Денка Русева – гл. експерт-счетоводител и Мартин Величков – мл. Експерт-юрисконсулт д-ция „Международна дейност” АВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

25.1. Приема за сведение доклада относно проведения информационен ден за ВСС и ВАС, организиран от Управляващия орган на Оперативна програма „Административен капацитет”
25.2. Препоръките на експертите от УО на ОПАК да се отчетат при изготвяне на проектните предложения.

27. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

27.1. Насрочва следващо заседание на комисията за 11.06.2013 г.

ПРЕДСЕДАТЕЛ
НА КОМИСИЯТА: 

РУМЕН ГЕОРГИЕВ